

MY HERO ACADEMIA på biblioteket

Bliv elev på helteskolen

U.A. Highschool

Hej [skolens navn/lærerens navn]

På biblioteket er vi, ligesom jer, altid i gang med at udforske måder, vi kan styrke børn og unges læselyst.

Derfor vil vi gerne invitere jer ind til [en stund/en dag/et forløb over x antal gange], hvor vi sammen hopper ind i et litterært univers.

Med udgangspunkt i mangaen My Hero Academia af Kōhei Horikoshi, kan børnene få lov at prøve at gå på helteskolen U.A. High, som er skolen i My Hero Academia. Vi skal udforske mangaen og leve os ind i det univers, som fortællingen foregår i.

Formålet er at give børnene lyst til at læse ved at lege med og leve sig ind i litteraturen.

Børnene kan blandt andet opleve at få superkræfter som bogens hovedperson, at skulle bekæmpe en superskurk og/eller bestå U.A. High’s adgangsprøve for at få lov til at starte på skolen (bare rolig alle består selvfølgelig). For børnene (og de voksne) er det en sjov og lærerig måde at beskæftige sig med en bogs univers.

Forløbet er udfærdiget med udgangspunkt i viden opnået i det nationale læselyst-projekt ‘Alle ord tæller’, som er et samarbejde mellem blandt andet Center for Undervisningsmidler, Bibliotekerne, Syddansk Universitet, DR med flere.

Vi håber meget, at I har lyst til at komme at lege litteratur med os.

De bedste hilsner [indsæt formidlers navn]